
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 394 

20 Μαϊου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εγχωρίου περιουσίας δασι- 
κής έκτασης στη θέση Μελιδώνι της Κοινότητας Κυ¬ 
θήρων της Νομαρχίας Πειραιά. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 


του Δήμου Πειραιά (Ν. Αττικής) . 2 

ΑΠΟΦΑΣΕΙΣ 

Χαρακτηρισμός Κοινοτικού δρόμου των Κοινοτήτων 

Ενορίας και Πλατάνας του Νομ. Εύβοιας . 3 

Καθορισμός ορίων και όρων και περιορισμών δόμησης 
στον οικισμό Ληνός Κοινότητας Σώστη Ν. Ροδό¬ 
πης . 4 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. Δ/451 (1) 

Κήρυξη ως αναδασωτέας εγχωρίου περίσσιας δασικής 
έκτασης στη θέση Μελιδώνι της Κοινότητας Κυθήρων 
της Νομαρχίας Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Σύμφωνα με: 

1) Τις διατάξεις: 

α) Του άρθρου 117 παρ. 3 του Συντάγματος της Ελλά¬ 
δος. 

β) Των άρθρων 188-205 του Ν.Δ. 86/69 «περί Δασικού 
Κώδικος» και άρθρων 37-44 του Ν. 998/79. 

γ) Του Ν. 3200/1955 «περί διοικητικής αποκεντρώ- 
σεως», σε συνδυασμό με τις διατάξεις του Ν.Δ. 532/1970 
«περί συμπληρώσεως των διατάξεων διοικητικής απσκε- 
ντρώσεως», σε συνδυασμό και του 709/1970 Β. Δ/τος 
που εκδόθηκε σε τέλεση αυτού, 
δ) Του άρθρου 4 παρ. 6 του Ν. 2240/94 (ΦΕΚ 153/Α') 


και του άρ. 14 του Ν 2399/96 {ΦΕΚ 90/Α ). 

2) Τις εξής διαταγές του Υπουργείου Γεωργίας: 

α) 160417/1180/9.7.1980, 

β) 182447/3049/24.9.1980, 

γ) 141823/24.2.1983, 

δ) 80300/5.8.1991. 

3) Την πρόταση που υποβλήθηκε με την 6892 Π.Ε. 
25.2.97 αναφορά του αρμόδιου Δασαρχείου Πειραιά σχε¬ 
τικά με την κήρυξη ως αναδασωτέας της κατωτέρω δασι¬ 
κής έκτασης και εμβαδού 306 στρεμμάτων που καλυπτό¬ 
ταν από ρείκια, αχινοπόδι, ασπάλαθο και η οποία κάηκε 
στις 11.3.1996. 

Επειδή η έκταση χρειάζεται προστασία για την επανα- 
δημιουργία της δασικής βλάστησης που καταστράφηκε 
από πυρκαγιά και η οπο'ια θα σποκατασταθέι με φυσική 
αναγέννηση ή με πρόγραμμα τεχνιτής αναδάφησης, μέσα 
σε τρία χρόνια, που θα καταρτίσει το αρμόδιο Δασαρχείο 
και δεν υπάρχει φιλοδασική επιτροπή για να γνωμοδοτήσει 
πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επαναδημιουργία της δασικής βλάστησης που 
κάηκε, δασική έκταση 306 στρέμματα. 

Η έκταση αυτή, που βρίσκεται στη θέση Μελιδώνι της 
περιφέρειας της Κοινότητας Κυθήρων της Νομαρχίας 
Πειραιά, καλύπτονταν από: ρείκια, αχινοπόδι, ασπάλαθο 
εμβαδού 306 στρεμμάτων και κάηκε στις 11.3.1996. 

Σχετικό διάγραμμα με κλίμακα 1:5.000, το οποίο απο¬ 
τελεί αναπόσπαστο μέρος της απόφασης αυτής και στο 
οποίο η έκταση φαίνεται με τα στοιχεία 1,2, 3,...38,39,1, 
και με όρια: 

Ανατολικά: Δρόμος. 

Δυτικά: Βραχώδης περιοχή. 

Βόρεια: Δασική έκταση. 

Νότια: Δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Απριλίου 1997 

Με εντολή Γ.Γ. Περιφέρειας Αττικής 
Ο Προϊστάμενος της Περ/κής Δ/νσης 
ΣΠΥΡ. ΔΗΜΗΤΡΑΚΑΚΗΣ 

ΠΟ ΛΕΟΔΟΜ ΙΑ 

ΔΙΑΤΑΓΜΑΤΑ 

( 2 ) 

Τροποποίηση του εγκεκριμένου ρυμοτομικού σχεδίου του 
Δήμου Πειραιά (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9 και 70 του Ν.Δ/τος της 
17.7.1923 «Περί σχεδίων πόλεων κ.λπ.» (Α' 228), όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 3 (παρ. 1) του Ν. 2242/ 
1994 <<Πολεοδόμηση περιοχών δεύτερης κατοικίας σε 
Ζώνες Οικιστικού Ελέγχου, προστασία φυσικού και δομη¬ 
μένου περιβάλλοντος και άλλες διατάξεις» (Α' 162). 

3. Τις διατάξεις του άρθρου 4 του Ν. 1577/1985 «Γενι¬ 
κός Οικοδομικός Κανονισμός» (Α’ 210). 

4. Τις διατάξεις των παρ. 1 και 2 του άραθρου 8 του Ν. 
2052/1992 «Μέτρα για την αντιμετώπιση του νέφους και 
πολεοδομικές ρυθμίσεις» (Α' 94). 

5. Τις διατάξεις του άρθρου 6 παρ. 3 του Ν. 960/1979 
«Περί επιβολής υποχρεώσεων προς δημιουργία χώρων 
σταθμεύσεως αυτοκινήτων δια την εξυπηρέτησιν των κτι¬ 
ρίων και ρυθμίσεως συναφών θεμάτων» (Α' 194). 

6. Τις διατάξεις του άρθρου 29Α' του Ν. 1558/1985 
«Κυβέρνηση και Κυβερνητικά Όργανα» (Α' 137), που προ¬ 
στέθηκε με το άρθρο 27 του Ν. 2081/1992 (Α' 154). 

7. Τις διατάξεις του άρθρου 2 παρ. α του Π./τος 183/ 
1986 «Έγκριση τροποποιήσεων σχεδίων πόλεων και κα¬ 
θορισμός όρων και περιορισμών δόμησης από τους Νο¬ 
μάρχες» (Α' 70). 

8. Την υπ’ αριθμ. Δ17α(03/99/Φ.2.2.1/29.10.1996 
απόφαση του Πρωθυπουργού και του Υπουργού Περιβάλ¬ 
λοντος Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος Χωροταξίας και Δη¬ 
μοσίων Έργων στους Υφυπουργούς Περιβάλλοντος Χω¬ 
ροταξίας και Δημοσίων Έργων Χρήστο Βαρελή και θόε- 
δωρσ Κολιοπάνο (1006 Β/4.11.1996)». 

9. Τις 144/1991, 224/1991, 953/1993, 297/1994, 
587/1994 και 455/1995 γνωμοδοτήσεις του Δημοτικού 
Συμβουλίου Πειραιά. 

10. Την από 15.12.1995 αιτιολογική έκθεση-εισήγηση 
της Δ/νσης Πολεοδομικοϋ Σχεδιασμού - Τμήμα Παραδο¬ 
σιακών Οικισμών. 

11. Την 52/1996 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

12. Το γεγονός ότι από τις κανονιστικές διατάξεις του 
διατάγματος αυτού δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

13. Την 29/1997 γνωμοδότηση του Συμβουλίου της 
Επικράτειας, με πρόταση του Υπουργού και της Υφυ¬ 


πουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του Δήμου Πειραιά (Ν. Αττικής) στο τμήμα της 
πόλης που έχει χαρακτηριστεί ως παραδοσιακό (Ιστορικό 
Κέντρο Πειραιά) με το από 27.7.1982 Π.Δ/γμα (Δ' 410) 
και ειδικότερα στο Ο.Τ. 130 που περικλείεται από τις 
οδούς 34ου Συντάγματος Πεζικού, Ευαγγελίστριας, Ευ- 
ρυπίδου και Ζεϋξιδος και στο Ο.Τ 143 που περικλείεται 
από τις οδούς 34ου Συντάγματος Πεζικού, Πύλης Ευρυπϊ- 
δου και Ευαγγελίστριας, με τον καθορισμό κοινοχρήστου 
χώρου και υπογείου χώρου στάθμευσης αυτοκινήτων στο 
Ο.Τ, 130, την έγκριση οδού εντός του Ο,Τ. 143, τη δη¬ 
μιουργία νεών οικοδομικών τετραγώνων και τον καθορι¬ 
σμό υπόγειου χώρου στάθμευσης αυτοκινήτων, στο Ο.Τ. 
143α όπως φαίνεται στο σχετικό πρωτότυπο διάγραμμα 
σε κλίμακα 1:500 που θεωρήθηκαν από τον Προϊστάμενο 
της Δ/νσης Τοπογραφικών Εφαρμογών με την 6919/ 
1997 πράξη του και που αντίτυπό του σε φωτοσμίκρυναη 
δημοσιεύεται με το παρόν διάταγμα. 

Άρθρο 2 

α) Στο δημιουργούμενο με το προηγούμενο άρθρο Ο.Τ. 
143α στο οποίο καθορίζεται και υπόγειος χώρος στάθμευ¬ 
σης τροποποιούνται οι όροι και περιορισμοί δόμησης ως 
εξής: 

- Συντελεστής δόμησης: ένα και ογδόντα εκατοστά 
(1,80). 

- Μέγιστος επιτρεπόμενος αριθμός ορόφων των κτι¬ 
ρίων: 

Τρεις με μέγιστο επιτρεπόμενο ύψος αυτών δώδεκα 
(12) μέτρα. 

β) Στους καθοριζόμενους με το προηγούμενο άρθρο 
υπόγειους χώρους στάθμευσης επιτρέπεται σε όλη την 
•επιφάνεια αυτών καθώς επίσης και κάτω από το μεταξύ 
αυτών τμήμα της οδού Ευαγγελίστριας, η κατασκευή 
τριών υπογείων ορόφων. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 18 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΒΑΛΛΟΝΤΟΣ, ΧΩΡΟΤΑΞΙΑΣ ΥΦΥΠ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΚ1ΤΗΣ θ. ΚΟΛΙΟΠΑΝΟΣ 


ΒΪΙΓ-’ ? :Ζ3ΙΜ3 Ρ! 

ΑΠΟΦΑΣΕΙΣ 

Αριβ- 2657 (3) 

Χαρακτηρισμός Κοινοτικού δρόμου των Κοινοτήτων Ενο¬ 
ρίας και Πλατόνας του Νομ. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του από 24/31.5.85 Π. Δ/τος (ΦΕΚ 
270/Δ") και ειδικότερα του άρθρου 1 παράγραφος 2. 

2. Την 33/30.5.1989 εγκύκλιο Υ.ΠΕ.ΧΩ.ΔΕ. 

3. Τη 13/13.3.1990 εγκύκλιο Υ.ΠΕ.ΧΩ.ΔΕ. 

4. Την 51 /17.9.1995 απόφαση του Κοινοτικού Συμβου¬ 
λίου Ενορίας. 

5. Το 900/17.10.1996 έγγραφο της Κοινότητας Πλατά- 
νας. 

6. Την 9154 Π.Ε./13.2.97 ειδήγηση της Δ/νσης Χ.Ο.Π. 
προς το Σ.Χ.Ο.Π. του Ν. Εύβοιας. 

7. Την 1η γνωμοδότηση του 6ου/1997 πρακτικού του 
Σ.Χ.Ο.Π. Ν. Εύβοιας. 

8. Το άρθρο 27 του Ν. 2081/92 (Φ.Ε.Κ. 154Α - ) που 
ρυθμίζει τον έλεγχο των δαπανών που προκαΑούν οι κανο¬ 


νιστικές διοικητικές πράξεις. 

9. Το άρθρο 16 παρ. 1ζ του Ν. 2218/94 (Φ.Ε.Κ. 90Α ) 
που καθορίζει τις αρμοδιότητες που θα ασκούνται από το 
Νομάρχη, αποφασίζουμε: 

«Τον χαρακτηρισμό ως κοινοτικού δρόμου του μοναδι¬ 
κού δρόμου που συνδέει τον οικισμό «ΕΝΟΡΙΑ» με τον οι¬ 
κισμό «ΠΛΑΤΑΝΑ», όπως αυτός φαίνεται στο συνοδευτικό 
χάρτη της παρούσης σε κλίμακα 1:5000, που έχει θεωρη¬ 
θεί από το Δ/ντή της Δ/νσης Χωροταξίας, Οικισμού και 
Περιβάλλοντος του Νομού και αποτελεί αναπόσπαστο μέ¬ 
ρος της απόφασης αυτής». 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού Προϋπολογισμού και των 
Κοινοτήτων Ενορίας και Πλατάνας. 

Η παρούσα απόφαση να δημοσιευθεί στην Εφημερίδα 
της Κυβερνήσεως και να ισχύει από τη δημοσίευση. 

Χαλκίδα, 14 Απριλίου 1997 
Ο Νομάρχης 

ΘΑΝΑΣΗΣ ΜΠΟΥΡΑΝΤΑΣ 

Αριθ. ΔΠΠ&Τ 1483 (4) 

Καθορισμός ορίων και όρων και περιορισμών δόμησης 

στον οικισμό Ληνός Κοινότητας Σώστη Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181/Δ - / 
3.5.1985) «περί τρόπου καθορισμού ορίων οικισμού της 
χώρας κατηγορίες αυτών και καθορισμός όρων και περιο¬ 
ρισμών δόμησης», όπως τροποποιήθηκαν με τα Πρ. Δ/ 
γματα 14.2.87 και 25.4.89, που δημοσιεύθηκαν αντί¬ 
στοιχα στα ΦΕΚ 133/Δ723.2.1987 και 
293/Δ716.5.1989. 

2. Τις προτάσεις των ιδιωτών μελετητών Μηχανικών, 
στους οποίους ανατέθηκε σχετική μελέτη στα πλαίσια του 
προγράμματος των ανοικτών πόλεων, που αφορούν τον 
προσδιορισμό των ορίων του υπόψη οικισμού. 

3. Τα δελτία αρχιτεκτονικής αναγνώρισης του οικισμού 
που συμπληρώθηκαν από τους προαναφερομένους μελε¬ 
τητές κατά τις υποδείξεις των σχετικών προδιαγραφών 
του ΥΧΟΠ. 

Τα πληθυσμιακά στοιχεία της τελευταίας απσγραφής 
του Κράτους της ΕΣΥΕ. 

5. Τη με αριθμό 37/93 γνωμοδότηση του Κοινοτικού 
Συμβουλίου Σώστη. 

6. Τη με αριθμό 15/139/93 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Ν. Ροδό¬ 
πης, αποφασίζουμε: 

I. Καθορίζουμε τα όρια του οικισμού Ληνός του Νομού 
Ροδόπης, όπως αυτά φαίνονται στα συνοδευτικά της πα¬ 
ρούσας σχεδιαγράμματα σε κλίμακα 1:5.000, που αποτε¬ 
λούν αναπόσπαστα μέρη της απόφασης αυτής και συντά¬ 
χθηκαν βάσει στοιχείων χαρτών και επί τόπου ελέγχου. 

II. Καθορίζουμε τους ακόλουθους Γενικούς και Ειδικούς 
όρους και περιορισμούς δόμησης. 

Α. Γενικοί όροι δόμησης: 

1. Εντός των ορίων των οικισμών ισχύουν οι γενικοί όροι 


δόμησης που προβλέπονται από το Πρ. Δ/γμα 24.4.85 
(ΦΕΚ 181 Δ/3.5.85) όπως τροποποιήθηκε μεταγενέ¬ 
στερα και για τον οικισμό Ληνός Ν. Ροδόπης η αρτιότητα 
οικοπέδου-γηπέδου ορίζεται σε 300,0 μ2. 

2. Κατά παρέκκλιση εντός των ορίων του οικισμού θεω¬ 
ρούνται άρτια τα οικόπεδα με όποιο εμβαδόν είχαν στις 
3.5.1985, ημέρα δημοσίευσης του από 24.4.85 Π. Δ/τος. 

Β. Ειδικοί όροι δόμησης: 

Ισχύουν οι ειδικοί όροι δόμησης που αναγράφονται στην 
καρτέλλα που συνοδεύει, την παρούσα. 

III. Κατηγοριοποίηση: 

Κρίνεται σαν οικισμός συνεκτικός, ενδιαφέρων, μη πε- 
ριαστικός, ούτε παραλιακός - τουριστικός και μεσαίου με¬ 
γέθους, αλλά στάσιμος. 

IV. α) Πριν από οποιαδήποτε κατάτμηση οικοπέδων 
εντός των ορίων του οικισμού θα πρέπει να θεωρείται το 
σχετικό τοπογραφικό διάγραμμα από το Τμήμα Πολεοδο¬ 
μίας και Πολεοδομικών Εφαρμογών Ν. Ροδόπης, ώστε να 
εξασφαλίζεται η συνέχιση των υπαρχόντων κοινόχρηστων 
χώρων και η δημιουργία νέων, σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.1985 
Π. Δ/γματος. 

β) Να εξασφαλίζεται οπωσδήποτε η συνέχεια των υφι¬ 
σταμένων ή εγκεκριμένων δρόμων του οικισμού. Κατά τα 
λοιπά ισχύουν τα οριζόμενα στο Διάταγμα της 24.4.85 
(ΦΕΚ 181/Δ73.5.85). 

Ακροτελεύτια διάταξη: 

Κάλυψη δαπάνης: Οι ρυθμίσεις της πράξης αυτής δεν 
προκαλούν δαπάνη σε βάρος του προϋπολογισμού της 
Κοινότητας Σώστη. 

Η παρούσα απόφαση να δημοσιευθεί στην Εφημερίδα 
της Κυβερνήσεως μαζί με το σχεδιάγραμμα οριοθέτησης 
του οικισμού που τη συνοδεύει. 

Κομοτηνή, 14 Απριλίου 1997 
Ο Νομάρχης 

ΣΤ ΕΡ ΓΙΟΣ ΣΤ Α ΥΡ Ο ΠΟΥΑΟΣ 

